《秋园桃花》
宋代·丘葵

秋园八月开桃花，数枝冷淡无光华。
北风萧萧吹汝寒，汝发非时谁复看。
墙下牵月颜色鲜，故园欺汝相萦缠。
何不藏英待时发，自有阳春三月天。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。